Horúčka a antibiotiká
Dobrý deň, odvčera mám Covid lekár mi dnes predpísal antibiotiká Klacid SR 500mg s tým, že mám užívať 1 tabletu denne po  dobu 7 dní taktiež mi povedal, že pokiaľ mám vysoké horúčky mám miešať Coldrex s Ibalginom alebo Paralenom tak sa chcem spýtať či je to bezpečné ? Za Vašu odpoveď Vám ďakujem
Dobrý deň.
Ďakujeme za Vašu otázku.
Antibiotiká Klacid môžu viesť k zvýšeniu učinku liekov s obsahom ibuprofénu a paracetamolu (Paralen/Coldrex ) a tým aj k riziku nežiaducich účinkov alebo toxicity. Pri tejto kombinácii sa odporúča postupovať s opatrnosťou. Príležitostné užitie od horúčky, prípadne bolesti je možné, ale neodporúča sa užívať maximálne denné odporúčané dávky paracetamolu alebo ibuprofénu. V prípade, že po podaní jedného liečiva (paracetamol) nedôjde k požadovanému zníženiu horúčky, je možné podať druhé liečivo (ibuprofén) najskôr po 4 hodinách.
Prajem pekný zvyšok dňa.
S pozdravom
Mgr. Barbora Bičanovská